Машиналар эшләү һәм файҙаланыу ғилми базаһы булып машиналарҙы өйрәнеү ғилеме — проектлау, иҫәп-хисап һәм эксперимент үткәреү алымдары менән шөғөлләнгән фән һәм техника тармағы тора. Ул деталдәрҙе, йыйынтыҡтарҙы, айырым механизмдарҙы һәм станоктарҙы һынау, әҙерләү, файҙаланыу һәм ремонтлау; рациональ ҡоролмалар булдырыу, машина деталдәренең һөҙөмтәлелеген, ышаныслылығын һәм сыҙамлылығын арттырыу; техника өлкәһенә һәм тәғәйенләнешенә ҡарамай, эштең сифатын һәм һөҙөмтәлелеген күтәреүсе яңы техник-конструкторлыҡ ҡарарҙарын эшләү һәм камиллаштырыу менән шөғөлләнә.